EkBass/fiwiki-20250220-pages-articles huggingface dataset:
Lys Assia

Lys Assia (oik. Rosa Mina Schrärer; 3. maaliskuuta 1924 Rupperswil, Aargaun kantoni, Sveitsi – 24. maaliskuuta 2018 Zollikon, Zürichin kantoni, SveitsiLys Assia Internet Movie Databasessa IMDb.com Viitattu 8.2.2012) oli sveitsiläinen iskelmälaulaja, joka tunnetaan erityisesti kaikkien aikojen ensimmäisen Eurovision laulukilpailun 1956 voittosävelmän ”Refrain” esittäjänä. Vuoden 1956 kilpailussa jokainen maa esitti kaksi laulua, ja Assia esitti myös Sveitsin toisen edustuskappaleen ”Das alte Karussell”. Sen sijoitusta ei tiedetä, koska tuona vuonna vain voittaja julkaistiin. Assia edusti Sveitsiä kilpailussa myös vuonna 1957 kappaleella ”L’enfant que j’étais”, joka sijoittui kahdeksanneksi, sekä vuonna 1958 laululla ”Giorgio”, joka sijoittui toiseksi. Lys Assia esitti suurimman osan lauluistaan kotimaansa virallisilla kielillä saksaksi, ranskaksi ja italiaksi. Muita tunnettuja iskelmiä ovat muun muassa ”Oh mein Papa”. ==Diskografia== *Oh Mein Papa *Ein kleiner goldner Ring *Refrain *Das alte Karussell *Holland Mädel *Jolie Jacqueline *L'enfant que j'étais *Giorgio *C'était ma vie ==Lähteet== ==Aiheesta muualla== Luokka:Sveitsiläiset laulajat Luokka:Sveitsin euroviisuedustajat Luokka:Euroviisuvoittajat Luokka:Vuonna 1924 syntyneet Luokka:Vuonna 2018 kuolleet Luokka:Vuoden 1956 euroviisuedustajat Luokka:Vuoden 1957 euroviisuedustajat Luokka:Vuoden 1958 euroviisuedustajat Luokka:Iskelmälaulajat
Luettelo kontratenoreista

Tämä on kansallisuuksien mukaan osioihin jaettu luettelo oopperalaulajista, joiden ääniala on kontratenori. ==Englantilaisia== *James Bowman *David Hurley ===Kanadalaisia=== *Brian Asawa ===Saksalaisia=== *Andreas Scholl ===Yhdysvaltalaisia=== *David Daniels ==Katso myös== *Luettelo altoista *Luettelo baritoneista *Luettelo bassoista *Luettelo bassobaritoneista *Luettelo mezzosopraanoista *Luettelo sopraanoista *Luettelo tenoreista Kontratenorit Kontratenorit
Hakametsä

Hakametsä on pienehkö Tampereen kaupunginosa, joka sijaitsee noin neljän kilometrin päässä keskustasta. Hakametsän naapurikaupunginosia ovat Huikas, Ristinarkku, Messukylä, Vuohenoja, Kalevanrinne, Kaleva, Kissanmaa sekä Uusikylä. Hakametsä oli aikoinaan Messukylän pappilan laidunmaata, ja sitä alettiin asuttaa 1800-luvun loppupuolella. Ensimmäisinä asukkaina mainittiin "puutarhuri Juho Fritzkopf, kirvesmies August Heino, sekatyömies Nestor Rajala, lihakauppias Kalle Lindevall, puutarhuri Aksel Gauffin, leipuri Kustaa Eklund ja leipuri Lahtinen". Hakametsän ja Ristinarkun ensimmäiset asemakaavat vahvistettiin 1950-luvulla. Suomen ensimmäinen jäähalli valmistui Hakametsään vuoden 1965 jääkiekon maailmanmestaruuskisoja varten.Maija Louhivaara: Tampereen kadunnimet, s. 185. Tampereen museoiden julkaisuja 51, 1999, Tampere. ISBN 951-609-105-9. ==Lähteet== ==Kirjallisuutta== * Luokka:Tampereen tilastoalueet Luokka:Kaleva (suunnittelualue) Luokka:Tampereen kaupunginosat
Yllätyslukemisto

Yllätyslukemisto oli lukemistolehti, joka ilmestyi kerran kuussa 1937–1951. Lehteä kustansi Ilmarinen. Lehdessä julkaistiin sekä kotimaisten että ulkomaisten kirjoittajien pulp-tyylistä tuotantoa. Suuri osa novelleista julkaistiin ilman tekijän nimeä tai nimimerkillä. Aiheet vaihtelivat villistä lännestä kovaksikeitettyyn rikostarinaan, fantasiasta tosikertomuksiin. Yllätyslukemisto julkaisi paljon Matti Hälliä. Juttujen lopussa luki usein: Uusi "Yllätys" - uusi Hälli. Numerossa 8/1942 on hänen novellinsa "Rajattomuuden arvoitus", joka muistuttaa tyylillisesti hyvin paljon Lovecraftia. Siinä neuroottinen, yliherkkä nuorukainen pääsee virittäytymään meidän maailmamme rinnalla olevan toisen maailman aaltopituudelle. Siinä koetaan myös kuoleman hetkellä jopa ns. ruumiista irtaantumis -kokemus. Muita kotimaisia kertojia olivat mm. Marton Taiga (oik. Martti Löfberg) ja Kapteeni Hell (oik. Vesa E. Syrjänen) ja Masa Palo ( oik. Reino Helismaa). == Katso myös == * Lukemista Kaikille * Viikonloppu == Lähteet == Luokka:Suomalaiset lukemistolehdet Luokka:Ilmestymästä lakanneet suomalaiset aikakauslehdet
Convair

Consolidated Vultee Aircraft Corporation tunnettiin yleisesti lyhenteellä Convair. Se syntyi vuonna 1943, kun Consolidated Aircraft- ja Vultee Aircraft- lentokonetehtaat yhdistyivät. Yhtiöstä tuli toisen maailmansodan aikana Yhdysvaltojen suurin lentokonevalmistaja. Sotien jälkeen yhtiö valmisti ensimmäisen mannertenvälisen pommikoneen Convair B-36 Peacemakerin. Vuonna 1953 Convair valittiin valmistamaan ilmantorjuntaohjuksia Yhdysvaltain laivastolle. Vuonna 1953 General Dynamics ostin Convairin. General Dynamicsin lentokonedivisioonan nimeksi tuli Convair Division. Convair Division päätyi vuonna 1996 Martin Mariettalle.NASA Historical Data Book, Vol. VII: NASA Launch Systems, Space Transportation, Human Spaceflight, and Space Science (s. 43–47) NASA SP-4012. == Yhtiön lentokoneet == Convair-lentokoneita olivat (suluissa ensilennon vuosi): * B-32 Dominator (1942) * Convair XP-81 (1945) * XA-44 (ei valmistunut) * Convair B-36 Peacemaker (1946) * Convair XB-53 (ei valmistunut) * Convair XB-46 (1947] * Convairliner (1947) * Convair XC-99 (1947) * Convair Model 37 (Siviiliversio XC-99:stä, ei valmistunut) * Convair XF-92A (1948) * Convair YB-60 (1952) * Convair F-102 Delta Dagger (1953) * Convair F2Y Sea Dart (1953) * Convair R3Y Tradewind (1954) * Convair XFY-1 "Pogo" (1954) * Convair C-131 Samaritan (1955) * Convair 340 * Convair 440 Metropolitan * Convair 540 (1955) * B-58 Hustler (1956) * Convair F-106 Delta Dart (1956) * Convair X-11 (1957) * Convair 880 (1959) * Convair 990 (1961) "Coronado" == Yhtiön ohjukset ja avaruusalukset == Vuodesta 1948 asti yhtiö suunnitteli ohjuksia. Sen suurin saavutus oli 1950-luvun lopun mannertenvälinen ydinohjus Atlas, josta kehittyi Atlas-kantoraketti. Atlas oli NASA miehitettyjen lentojen kantoraketti 1960-luvun alussa. Yhtiö oli mukana NASAn avaruussukkulan rakentamisessa. == Lähteet == *
Gorm Vanha

Gorm Vanha (Gorm den Gamle, k. 958 tai 964) oli Tanskan kuningas n. 936–958 tai 964. Gorm onnistui kokoamaan suurimman osan hajanaisista tanskalaisista valtansa alle, ja hän myös valloitti Hedebyn viikinkivaltion.Kari: 2001, s. 369 Yleensä häntä pidetään ensimmäisenä koko Tanskaa hallinneena kuninkaana. Hän oli mahdollisesti Hardeknudin poika. Gorm oli naimisissa Englannin kuninkaan Ethelredin tyttären Tyra Danebotin kanssa. Gorm pystytti vaimonsa muistoksi Jellingiin riimukiven. Gormin kuoleman jälkeen kuninkaaksi tuli hänen poikansa Harald Sinihammas. == Puoliso == *Tyra Danebot == Lapset == *Harald Sinihammas *Knut Gormsson *Gunnhild Gormsdotter == Lähteet == *Risto Kari: Historian ABC - Kaikkien aikojen valtiot. Osa 5. Kustannusosakeyhtiö Tammi 2001. ISBN 951-31-1097-4. === Viitteet === Luokka:Tanskan kuninkaat Luokka:Syntymävuosi tuntematon Luokka:Vuonna 958 kuolleet
Harald II

Harald II (n. 994–1018) oli Tanskan kuningas vuosina 1014–1018. Hän oli Sven Haaraparran vanhin poika ja hallitsi Tanskaa isänsä sijaisena tämän ollessa sotaretkellä Ethelred II Neuvotonta vastaan Englannissa. Sven Haaraparran kuoltua vuonna 1014 Haraldista tuli Tanskan kuningas, kun taas hänen veljensä Knuut jatkoi Englannin valloitusretkiä. Vuonna 1016 Knuutista tuli Englannin kuningas. Haraldin valtakausi oli lyhyt ja siitä tiedetään vähän. Hänen kuoltuaan Knuutista tuli myös Tanskan kuningas. == Lähteet == Luokka:Tanskan kuninkaat Luokka:Viikingit Luokka:Syntymävuosi tuntematon Luokka:Vuonna 1018 kuolleet
Martinsyde F.4 Buzzard

thumb|Museoitu Martinsyde F.4 Buzzard näytteillä Keski-Suomen ilmailumuseossa. Martinsyde F.4 Buzzard oli ensimmäisen maailmansodan lopun englantilainen hävittäjälentokone. Koneen suunnittelivat H. Martin ja G. H. Handasyde perustuen R.G.-hävittäjään ja siitä kehitettyyn F.2-prototyyppiin. Toimivan prototyypin F.3:n ensilento tapahtui syyskuussa 1917. Siitä kehitetyn F.4:n sarjavalmistus alkoi keväällä 1918. Kaikkiaan 333 konetta valmistui, joista yksikään ei ehtinyt mukaan ensimmäiseen maailmansotaan. Tarkoitus oli ollut valmistaa yli 2 000 konetta myös muissa tehtaissa. Martinsyde-yhtiö meni konkurssiin 1921. Vuoteen 1930 asti koneita myi ylijäämäkauppias Aircraft Disposal Company. Koneiden ostajia olivat muun muassa Irlanti, Latvia, Portugali, Espanja, Japani ja Suomi. == Käyttö Suomessa == Suomen ilmavoimat hankki yhden koneen vertailukäyttöön tunnuksella 8E 1 (myöhemmin MA-23) huhtikuussa 1923. Vuonna 1927 ostettiin 14 lisäkonetta, tunnuksilla MA-24–MA-37. Koneet palvelivat aluksi Maalentoeskadeerissa Utissa ja vuodesta 1929 lähtien Ilmailukoulussa Kauhavalla. Niitä käytettiin vuoteen 1939 asti. Keski-Suomen ilmailumuseossa on entisöitynä näytteillä MA-24, joka on tyypin ainoa säilynyt yksilö koko maailmassa. Konetyyppi tunnettiin Ilmavoimissa nimellä Martinsaikkari. https://ilmakilta.info/koneet.php ==Tekniset tiedot== == Lähteet == * Kenneth Munson: Ensimmäisen maailmansodan hävittäjät. Helsinki: Otava, 1969. === Viitteet === == Aiheesta muualla == * MA-24 Keski- Suomen ilmailumuseossa Luokka:Brittiläiset hävittäjälentokoneet Luokka:1910-luvun hävittäjälentokoneet
Raahen rata

Raahen radalla tarkoitetaan 28 kilometrin mittaista sivurataa Pohjanmaan radan Tuomiojan liikennepaikalta Siikajoelta Raahen keskustaan ja edelleen SSAB:n terästehtaalle. Rataosalla on nykyisin vain tavaraliikennettä. ==Historia== Alun perin Pohjanmaan rata oli tarkoitus linjata Raahen kautta, mutta tuolloin merkittävä merenkulkukaupunki ei halunnut rahdista kilpailevaa rautatietä kaupunkiin. Pian huomattiin kuitenkin rautatien merkitys sisämaan rahtiliikenteelle, ja Raaheen alettiin suunnitella pistoraiteen rakentamista. Tuolloin perustettiin yksityinen Raahen Rautatieosakeyhtiö, jonka tehtäväksi tuli rakentaa rata Raahesta Lapin asemalle (nykyinen Tuomioja). Rata valmistui vuosina 1898–1899. VR:n omistukseen rata myytiin vuonna 1926. Henkilöliikenne jatkui syksyyn 1966 asti. Suomen ensimmäinen moottorijuna otettiin käyttöön Raahen rautatiellä 9. heinäkuuta 1925.Ensimmäinen moottorijuna Suomessa, Suomen Kuvalehti, 25.07.1925, nro 30, s. 21, Kansalliskirjaston digitaaliset aineistot. Viitattu 07.07.2024 Rataosan sähköistys on otettu käyttöön vuonna 2001. Sähköistysjärjestelmänä on käytetty 2 × 25 kV -järjestelmää. Osuus on Suomen rataverkon ensimmäinen kyseisellä järjestelmällä sähköistetty osuus. ==Lähteet== == Aiheesta muualla == Luokka:Raahen liikenne Luokka:Suomen rataverkko Luokka:Siikajoen liikenne
Tehtaankatu

Tehtaankatu voi viitata seuraaviin asioihin: * Tehtaankatu, katu Helsingissä. * Tehtaankatu, katu Valkeakoskella. * Tehtaankatu, katu Kokkolassa * ”Tehtaankatu”, varsinkin kylmän sodan aikana Neuvostoliiton Helsingin- suurlähetystöstä käytetty nimitys
Ristiretkivaltio

Ristiretkivaltiot olivat valtioita, joita eurooppalaiset perustivat ristiretkien aikana muslimien ja ortodoksien alueille. Ensimmäiset valtiot perustettiin jo vuonna 1098, ja viimeinen niistä tuhoutui vasta vuonna 1522. Ensimmäisen ristiretken yhteydessä perustetut valtiot: * Edessan kreivikunta * Antiokian ruhtinaskunta * Jerusalemin kuningaskunta * Tripolin kreivikunta Kolmannen ristiretken yhteydessä perustettiin Kyproksen kuningaskunta kun Englannin Rikhard I valtasi saaren. Neljännen ristiretken yhteydessä perustetut valtiot: * Latinalainen keisarikunta * Thessalonikan kuningaskunta * Ateenan herttuakunta * Akhaian ruhtinaskunta * Venetsia perusti myös oman Naksoksen herttuakuntansa sen valtaamista saarista neljännen ristiretken jälkeen. * Johanniittain ritarikunta otti käyttöönsä Rodoksen vuonna 1310. He jättivät sen vasta vuonna 1522. * Luokka:Seulonnan keskeiset artikkelit
Heikki Savolainen

Heikki Savolainen on seuraavien henkilöiden nimi: * Heikki Savolainen (1907–1997), suomalainen telinevoimistelija, lääkintöneuvos * Heikki Savolainen (1922–1975), suomalainen näyttelijä * Heikki Savolainen (s. 1964), suomalainen tuottaja ja äänittäjä.
Panoptikon

Panoptikon on filosofi Jeremy Benthamin 1700-luvun lopussa kehittämä vankilatyyppi. Siinä vankeja pystytään tarkkailemaan helposti ilman, että vangit tietävät, milloin heitä tarkkaillaan. Panoptikon-periaatetta on käytetty myös psykiatrisissa sairaaloissa. Panoptikon on monikerroksinen, lieriömäinen rakennus. Sellit on sijoitettu kerroksiin rakennuksen ulkokehälle, ja niiden keskiosan puoleinen seinä on kokonaan kalteroitu tai muuten läpinäkyvä. Sellikehän sisäpuolella on avoin tila, jonka keskellä, rakennuksen pystyakselin kohdalla, on monikerroksinen tarkkailutorni. Rakennuksen muodon ansiosta tornista nähdään kaikkien sellien perälle asti. Yhdysvaltain viimeinen panoptikon-tyyppinen vankila, Statevillen vankilan F-rakennus, suljettiin vuoden 2016 lopulla. Vankila otettiin käyttöön vuonna 1925, ja sen keskellä oleva torni oli alun perin aseistettu. ==Lähteet== Image:Presidio Modelo.JPG|Presidio Modelo, Kuuba Image:Presidio- modelo2.JPG|Presidio Modelo sisäpuolelta Luokka:Vankilat Luokka:Valvonta
Davy Crockett (pommi)

M-388 Davy Crockett oli yhdysvaltalainen taktinen ydinase. Ase perustui uraanin fissioon. Nimensä ase sai villin lännen sankarin Davy Crockettin mukaan. Ase suunniteltiin kylmän sodan aikaan. Davy Crockettissa käytettiin pienintä koskaan valmistettua ydinasetta, räjähdysvoimaltaan 0,02–0,5 kilotonnin W54-ydinkärkeä, mikä vastaa räjähdysvoimaltaan 20–500 tonnia TNT:tä. Kärkeä käytettiin myös hävittäjien ydinkärkisten ohjusten kärkenä. M-388-ammus laukaistiin rekyylittömällä tykillä. Neljän tuuman (102 mm) laukaisimen kantomatka oli noin 2 km ja kuusituumaisen (155 mm) 4 km. Ydinräjähdettä kokeiltiin Operaatio Sunbeamiin liittyneissä: 7. heinäkuuta 1962 Little Feller II -kokeessa (suom. pikkukaveri) Nevadan koealueella ja koko asetta 17. heinäkuuta Little Feller I -kokeessa, jossa se laukaistiin 2,7 km päähän. Ase suunniteltiin käytettäväksi mahdollisessa konfliktissa Neuvostoliittoa vastaan kuten muukin Yhdysvaltojen kylmän sodan aikainen ydinasetuotanto. Toisin kuin ydinaseet yleensä, Davy Crockettia ei laukaistu ohjuksella tai pudotettu pommikoneesta, vaan ammuttiin kranaatinheittimellä. Asetta oli tarkoitus käyttää Saksojen rajalla, ja se suunniteltiin erikoisjoukkojen, maahanlaskujoukkojen, nopean toiminnan joukkojen ja muiden usein yksin toimivien erikoisjoukkojen käyttöön. Keksintö oli sinänsä huono, sillä pommi olisi altistanut lyhyen kantamansa vuoksi vaaraan myös sen laukaisijan, mikäli se olisi ammuttu vastatuuleen. == Aiheesta muualla == *Tietoa aseesta *Wee Gwen - a UK weapon similar to Davy Crockett Luokka:Kylmä sota Luokka:Yhdysvaltain ydinaseet
Davy Crockett

David ”Davy” Crockett (17. elokuuta 1786 Tennessee – 6. maaliskuuta 1836 Alamo, Texas) oli yhdysvaltalainen sotilas, poliitikko ja kansantarinoiden sankarihahmo. Hän syntyi viidentenä John Crockettin ja Rebecca Hawkins Crockettin yhdeksästä lapsesta. Crockett ei käynyt lapsena koulua, vaan oppi lukemaan ja kirjoittamaan vasta aikuisiässä. Hän onnistui kuitenkin värväytymään intiaanitiedustelijaksi kenraali Andrew Jacksonin joukkoihin sotaretkelle creek-intiaaneja vastaan. Myöhemmin hän oli aktiivisesti mukana Yhdysvaltojen politiikassa ja edustajainhuoneen jäsenenä vuosina 1827–1831 ja 1833–1835Handbook of Texas Online. Crockett kuoli Alamon taistelussa meksikolaisia vastaan. Walt Disney tuotti kaksi Davy Crockettista kertovaa elokuvaa vuosina 1955 ja 1956. Otavan iso tietosanakirja (2. painos), osa 2, palsta 231. Helsinki: Otava, 1962. ==Lähteet== ==Aiheesta muualla== * Handbook of Texas Online Luokka:Amerikanenglantilaiset Luokka:Villin lännen henkilöt Luokka:Vuonna 1786 syntyneet Luokka:Vuonna 1836 kuolleet Luokka:Yhdysvaltain edustajainhuoneen jäsenet Luokka:Seulonnan keskeiset artikkelit
Eläinoppi (Aristoteles)

Eläinoppi (; myös ; tai ; tai Historia animalium) on Aristoteleen luonnontieteellisiin teoksiin kuuluva eläintiedettä käsittelevä teos. Se koostuu pitkistä eläinlajien ja niiden anatomian kuvauksista (kreikaksi historiai). Teokselle ei ole nykyään kovinkaan paljon filosofista merkitystä, mutta se antaa joitakin vihjeitä Aristoteleen omasta elämästä. Tutkijat ovat pitkään yrittäneet antaa tarkkoja ajoituksia Aristoteleen kirjoituksille. Eläinoppia tutkiessa on huomattu, että suurin osa siinä kuvatuista merieläimistä on sellaisia, joita löytyy nykyisen Turkin rannikolta. Tämän vuoksi on esitetty, että teos olisi kirjoitettu Aristoteleen ollessa Lesboksella noin vuonna 343 eaa. Tällöin teos on mahdollisesti syntynyt niin, että paikalliset kalastajat ovat tuoneet hänelle erilaisia mallikappaleita kaloista, ja hän on kirjoittanut ylös niiden ominaisuuksia. Tämä selittäisi teoksen filosofisen latteuden ja melko sekavan luonteen. == Kirjallisuutta == * Aristotle: History of Animals, Books 1–3. Teoksessa Kreikankielinen alkuteksti ja englanninkielinen käännös. * Aristotle: History of Animals, Books 4–6. Teoksessa Kreikankielinen alkuteksti ja englanninkielinen käännös. * Aristotle: History of Animals, Books 7–10. Teoksessa Kreikankielinen alkuteksti ja englanninkielinen käännös. == Aiheesta muualla == * Aristotle: History of Animals, käännös D’Arcy Wentworth Thompson Luokka:Aristoteleen teokset
Aivokurkiainen

Aivokurkiainen () on hermoratojen muodostama poikittainen aivojen osa, joka yhdistää vasemman ja oikean aivopuoliskon eli hemisfäärin toisiinsa. Näin se mahdollistaa sen, että molemmat aivopuoliskot voivat vastaanottaa tietoa kummaltakin puolelta ruumista. Jos aivokurkiainen vahingoittuu tai se katkaistaan esimerkiksi vaikean epilepsian hoitamiseksi, myös suurin osa aivopuoliskojen välisistä yhteyksistä katkeaa. Yhteyden katkeamisella voi olla vaikutuksia ainakin tiedonkäsittelyyn ja liikekoordinaatioon. Lisäksi katkaisu voi aiheuttaa vieraan käden oireyhtymän. Kuitenkin muutaman vuoden kuluttua leikkauksesta korvaavat hermoradat ovat ottaneet aivokurkiaisen tehtävät itselleen hoidettaviksi, ja aivopuoliskojen yhteistoiminta palaa lähes ennalleen. Aivokurkiaisen on arvioitu puuttuvan synnynnäisesti 3–7 lapselta 10 000:sta. Ilmiölle on useita syitä, mutta yleensä aivokurkiaisen puuttuminen merkitsee vaikeaa kehitysvammaisuutta.http://www.saunalahti.fi/kup/syndroma/aivokurk.htm Aivokurkiaisen muokkautuminen on suurimmillaan 7–8-vuotiailla. ==Eläimet== Aivokurkiainen on vain istukkanisäkkäillä. Kädellisillä myelinaatio eli rasvalla pinnoittuminen nopeuttaa hermoimpulssien välitystä. Yleensä kädellisillä aivojen koon kasvamisen mukana tapahtuvaa aivokurkiaisen pitenemistä kompensoi vastaava aivokurkiaisen myelinaation lisääntyminen. Näin aivot voivat koordinoida aisti- ja liikeimpulsseja. Simpansseilla ja ihmisillä näin ei ole käynyt, joten ihmisillä aivopuoliskojen välinen viestintä vie kaksinkertaisen ajan makakeihin nähden. ==Sukupuolierot== Edistyneet neuroanatomiakuvaustekniikat osoittivat, että eräissä aivokurkiaisen osissa on selkeitä sukupuolieroja. Kurkiainen korreloi naisilla merkitsevästi kaikkien testatun viiden älyllisen suorituskykytyypin kanssa muttei miehillä (avaruusrotaatio, jossa miehet ovat parempia, kuviomuistaminen, jossa naiset ovat parempia, tekstintuottaminen, sanatunnistustesti ja kuviotunnistustesti). Tämän perusteella aivopuoliskojen välisen yhteyden voimakkuudella on eri vaikutus naisiin kuin miehiin. MRI-tutkimus osoitti, että aivokurkiaisen keskitason poikkipintala on naisilla suhteessa suurempi. Diffuusio-MRI tekniikoilla on löytynyt selviä sukupuolieroja aivokurkiaisen muodossa ja mikrorakenteessa. Muoto- ja kokoanalyysitkin ovat löytäneet konsistentteja, tilastollisesti merkitseviä sukupuolieroja. Transsukupuolisten ihmisten aivokurkiainen on vuonna 2005 tehdyn tutkimuksen mukaan rakenteeltaan enemmän heidän ilmoittamansa sukupuolen kanssa kuin syntymässä määritetyn. Jopa lineaarinen tukivektorikone (karkean yksinkertainen luokittelualgoritmi) luokitteli aivokurkiaisten sukupuolen oikein 74 prosentin tarkkuudella ja vastasi paremmin sosiaalista kuin fyysistä sukupuolta. == Kätisyys ja aivokurkiainen == Erään tutkimuksen mukaan vasen- ja molempikätisillä on isompi aivokurkiainen. Toisten mukaan molempikätisillä on isompi aivokurkiainen ja vahvimmin yksikätisillä kaikkein pienin, oli kyse sitten oikea- tai vasenkätisyydestä. ==Lähteet== ==Aiheesta muualla== Luokka:Aivot Luokka:Kognitiivinen neurotiede Luokka:Seulonnan keskeiset artikkelit
Jukka Gustafsson

Jukka Tapani Gustafsson (s. 2. tammikuuta 1947 Turku) on suomalainen poliitikko, joka toimi kansanedustajana vuosina 1987–2023. Kevään 2011 eduskuntavaaleja seuranneiden hallitusneuvottelujen jälkeen hänet valittiin nimitettäväksi Jyrki Kataisen hallituksen opetusministeriksi. Hän jatkoi opetusministerinä toukokuuhun 2013 asti, jolloin hänen seuraajakseen valittiin aiemmin saman hallituksen asunto- ja viestintäministerinä toiminut Krista Kiuru. Gustafsson on valmistunut yhteiskuntatieteiden maisteriksi vuonna 1976. Ennen uraansa kansanedustajana Gustafsson on työskennellyt konepuuseppänä, koulutussuunnittelijana sekä Murikka-opiston rehtorina opiston ensimmäiset kymmenen toimintavuotta (1977–1987). == Poliittinen ura == Nykyisin Tampereella asuva SDP:tä edustava Gustafsson on toiminut eduskunnassa muun muassa työelämä- ja tasa-arvovaliokunnan puheenjohtajana vuosina 2003–2007 ja vajaan kahden kuukauden ajan vuonna 2011 sekä suuren valiokunnan puheenjohtajana kuukauden ajan vuonna 2007. Kyseisten valiokuntien puheenjohtajana toimiessaan Gustafsson oli myös puhemiesneuvoston jäsen. Eduskuntatyöskentelyn lisäksi Gustafsson on toiminut aktiivisesti Tampereen kunnallispolitiikassa. Hän on ollut Tampereen kaupunginvaltuuston jäsen vuodesta 1976. Gustafssonilla onkin nykyisistä kaupunginvaltuutetuista pisin ura Tampereen kaupunginvaltuuston jäsenenä. Gustafsson oli Tradeka-yhtymän hallintoneuvoston jäsen kaudella 2004–2008. == Urheiluvaikuttajana == Gustafsson oli Suomen Palloliiton varapuheenjohtaja 1991–2006. Vuodesta 1993 hän on toiminut Jalkapallosäätiön hallituksessa. Vuosina 1988–1994 Gustafsson toimi Suomen Palloliiton Tampereen piirin puheenjohtajana. Jalkapallourallaan Gustafsson pelasi Suomen mestaruussarjassa Tampereen Pallo-Veikoissa 1971. Tätä ennen hän pelasi Turun Pyrkivässä. Peliuransa jälkeen Gustafsson on toiminut Tampereen Pallo-Veikkojen taustavaikuttajana. Vuonna 2005 Gustafssonille myönnettiin Suomen liikuntakulttuurin ja urheilun kultainen ansioristi. Hän on Suomen Kansanopistoyhdistyksen kunniajäsen. == Julkaisut == * * == Lähteet == * ===Viitteet=== == Aiheesta muualla == * Gustafssonin henkilökohtainen kotisivu * Kirja-arvostelu: Vankan sosialidemokraatin vankka vaalikirja Luokka:Kansanedustajat Luokka:Suomen Sosialidemokraattisen Puolueen poliitikot Luokka:Suomen opetusministerit Luokka:Tampereen kaupunginvaltuutetut Luokka:Pirkanmaan vaalipiiri Luokka:Suomen oppilaitosten rehtorit Luokka:Suomalaiset jalkapalloilijat Luokka:Suomalaiset jalkapallovaikuttajat Luokka:Vuonna 1947 syntyneet Luokka:Elävät henkilöt
Seikkailujen maailma

Seikkailujen maailma: valiokertomuksia jännityslukemiston alalta -niminen kioskikirjallisuuteen kuuluva lehti ilmestyi lahtelaisen Kanervan kirjapainon julkaisemana vuosina 1937–1963. Vuosina 1947–1948 lehti ilmestyi erillisinä novellikokoelmatyyppisinä julkaisuina (esimerkiksi Seikkailujen sankareita). Seikkailujen maailma julkaisi paljon käännöksinä amerikkalaisia pulp-tyylisiä seikkailutarinoita ja muun muassa ensimmäisen Raymond Chandler -käännöksen. == Aiheesta muualla == * Digitoituja lehtiä Kansalliskirjaston sivuilla (vuosikerrat 1937-39, tilanne 4/2022) * Seikkailujen maailma Perunamaa.net- sivustolla Luokka:Suomalaiset lukemistolehdet
Risto Asikainen

Risto Armas Asikainen (s. 20. elokuuta 1958 Nurmijärvi) on suomalainen muusikko, joka on toiminut säveltäjänä, sanoittajana, sovittajana ja tuottajana monien suomalaisten pop-yhtyeiden taustalla. Hän on myös soittanut kosketinsoittimia tuottamilleen levyille. ==Elämä== Asikainen on tullut suurelle yleisölle tunnetuksi muun muassa Popstars-ohjelmaformaatista. Asikainen toimi Popstarsin tuomarina, teki Popstars-yhtyeille kappaleita ja tuotti heidän albuminsa. Asikainen on tuottanut lukuisia kotimaisia artisteja, kuten Nylon Beatia, Kaija Koota, Dingoa, Arja Korisevaa, Kari Tapiota, Jope Ruonansuuta, Gimmeliä ja Robinia. Asikainen on yksi Elements Musicin listoilla olevista kirjoittajista. Hän on menestynyt laulunkirjoittajana myös ulkomailla ja tehnyt yhteistyötä kansainvälisten kirjoittajien ja tuottajien kanssa ympäri maailmaa. ==Kirjanpitorikos== Asikainen sai vuonna 2019 yhdeksän kuukauden ehdollisen vankeustuomion törkeästä kirjanpitorikoksesta. ==Lähteet== == Aiheesta muualla == * Risto Asikainen Pomus.netin tietokannassa * City 12/2003: Tyttöpopin kummisetä * Hired Gun - palkkasäveltäjän päiväkirja * * Risto Asikaisen haastattelu Selvis-lehden numerossa 4/2000 Luokka:Suomalaiset muusikot Luokka:Suomalaiset lauluntekijät Luokka:Suomalaiset musiikkituottajat Luokka:Emma-palkinnon saajat Luokka:Vuonna 1958 syntyneet Luokka:Elävät henkilöt
Seppo Särkiniemi

Seppo Antero Särkiniemi (s. 11. huhtikuuta 1957 Lappajärvi) on suomalainen pappi ja poliitikko. Keskustalainen Särkiniemi on toiminut kansanedustajana vuosina 2003–2007 ja uudelleen vuosina 2010–2011. Kunnallispolitiikassa Espoossa asuva Särkiniemi on toiminut Espoon kaupunginvaltuustossa vuosina 1997–2008 ja kaupunginhallituksessa vuosina 2000–2003. Eduskunnassa Särkiniemi oli ensimmäisellä edustajakaudellaan perustuslakivaliokunnan ja sivistysvaliokunnan jäsen sekä työelämä- ja tasa-arvovaliokunnan ja Pohjoismaiden neuvoston Suomen valtuuskunnan varajäsen. Koulutukseltaan Särkiniemi on teologian maisteri ja hänellä on kappalaisen virka Espoon Tuomiokirkkoseurakunnassa. Särkiniemi on naimisissa ja hänellä on vaimonsa Anun kanssa kahdeksan lasta. Hän on uskonnolliselta vakaumukseltaan vanhoillislestadiolainen ja toimii liikkeessä puhujana. Särkiniemi asetettiin jälleen ehdolle Uudenmaan vaalipiiristä Keskustan listalta vuoden 2007 eduskuntavaaleihin, mutta jäi varapaikalle. Särkiniemen ohi kiri vajaalla sadalla äänellä Markku Uusipaavalniemi. Syksyllä 2010 Särkiniemi siirtyi varamiehenä kansanedustajaksi Matti Vanhasen jäätyä pois eduskunnasta. Vuoden 2011 eduskuntavaaleissa Särkiniemi jäi toiselle varasijalle. Vuoden 2015 eduskuntavaaleissa Särkiniemi sai 2 874 ääntä ja jäi ensimmäiselle varasijalle. == Vaalimenestys == === Eduskuntavaalit === * 1999: 2 270 ääntä (Uudenmaan vaalipiiri, ei valittu)Doria.fi − Eduskuntavaalit 1999, Tilastokeskuksen julkaisu (PDF:n sivu 348) * 2003: 3 104 ääntä (Uudenmaan vaalipiiri, valittiin)Vaalit.fi − Valitut ehdokkaat Uudenmaan vaalipiiri 2003 * 2007: 2 740 ääntä (Uudenmaan vaalipiiri, ei valittu, varalla)Vaalit.fi − Valitut ehdokkaat Uudenmaan vaalipiiri 2007 * 2011: 1 971 ääntä (Uudenmaan vaalipiiri, ei valittu)Vaalit.fi − Uudenmaan vaalipiiri 2011 * 2015: 2 874 ääntä (Uudenmaan vaalipiiri, ei valittu, varalla)Vaalit.fi − Valitut ehdokkaat Uudenmaan vaalipiiri 2015 === Kunnallisvaalit === * 1996: 529 ääntä (Espoo, valittiin) * 2000: 776 ääntä (Espoo, valittiin) * 2004: 843 ääntä (Espoo, valittiin)Vaalit.fi − Valitut ehdokkaat Espoo 2004 ==Lähteet== ==Aiheesta muualla== * Särkiniemen henkilökohtaiset kotisivut (arkistoitu) * Luokka:Kansanedustajat Luokka:Uudenmaan vaalipiiri Luokka:Suomen Keskustan poliitikot Luokka:Suomen evankelis-luterilaisen kirkon papit Luokka:Espoon kaupunginvaltuutetut Luokka:Vanhoillislestadiolaiset saarnaajat Luokka:Vuonna 1957 syntyneet Luokka:Elävät henkilöt
S Doradus

S Doradus on Linnunradan seuralaisgalaksi Suuren Magellanin pilven kirkkain tähti. Se on eräs kirkkaimmista tunnetuista tähdistä. Se säteilee miljoona kertaa enemmän energiaa kuin Aurinko, mutta etäisyydestä johtuen sitä ei voi havaita paljain silmin. S Doraduksen näennäinen kirkkaus on 8,6–11,7 magnitudia ja absoluuttinen kirkkaus −8,9 magnitudia. Sen etäisyys Maasta on 169 000 valovuotta ja spektrityyppi on A0eq. S Doradusta on epäilty kaksoistähdeksi, mutta tätä ei ole voitu todistaa. Se on hyperjättiläinen ja kirkkaitten sinisten muuttujien (LBV) prototyyppi. Samaan luokkaan kuuluvat P Cygni ja Eta Carinae. S Doradus -tyyppinen muuttuja vaihtaa kirkkauttaan hitaasti, mutta välillä tapahtuu voimakkaita, äkillisiä purkauksia. S Doraduksen kaltaiset tähdet ovat massiivisuutensa, 50–120 Auringon massaa, vuoksi harvinaisia. Niiden elinkaari on hyvin lyhyt, vain muutama miljoona vuotta. Tähdestä virtaa ulos voimakas tähtituuli säteilyn aiheuttaman suuren paineen ajamana, ja sama aiheuttanee tilapäiset kaasupurkaukset. ==Lähteet== Luokka:Suuri Magellanin pilvi Luokka:Hyperjättiläistähdet Luokka:Kirkkaat siniset muuttujat
Ilkka Järvi-Laturi

Ilkka Untamo Järvi-Laturi (28. marraskuuta 1961 Valkeakoski – 5. maaliskuuta 2023 Padasjoki) oli suomalainen elokuvaohjaaja ja käsikirjoittaja, jonka elokuvia ovat Kotia päin (1989), Tallinnan pimeys (1993) ja Historiaa tehdään öisin (1999). Järvi-Laturi voitti Jussin parhaasta käsikirjoituksesta vuonna 1990 elokuvasta Kotia päin. Sittemmin hän asui New Yorkissa ja teki siellä mainoksia. ==Nuoruus ja uran alku== Ilkka Järvi-Laturi varttui Valkeakoskella opettajan ja sairaanhoitajan poikana, luki ahkerasti kirjaston kirjoja ja kiinnostui teini-iässä elokuvakerhotoiminnasta. Kirjoitettuaan ylioppilaaksi 1980 hän pääsi Helsingin yliopistoon opiskelemaan aluksi elektroniikkaa mutta vaihtoi myöhemmin kirjallisuuden alalle. Parin vuoden kuluttua Järvi-Laturi pääsi Teatterikorkeakoulun näyttelijälinjalle ja vaihtoi sitten Taideteollisen korkeakoulun elokuvaosastolle. Hänen ensimmäinen elokuvansa, 8 millimetrin kaitafilmille kuvattu Arsenikkia ja wanhoja peniksiä joutui elokuvatarkastamon kieltämäksi uskonnollisia tunteita loukkaavana. ==Lähteet== ==Aiheesta muualla== * * *Upstream Pictures , Järvi-Laturin tuotantoyhtiön sivusto Luokka:Suomalaiset elokuvaohjaajat Luokka:Jussi-palkinnon saajat Luokka:Vuonna 1961 syntyneet Luokka:Vuonna 2023 kuolleet
Hyperjättiläinen

Hyperjättiläinen on hyvin kirkas tähti, joka on jopa 100 kertaa Aurinkoa massiivisempi. Hyperjättiläisten absoluuttinen kirkkaus on välillä −7,0 … −11,0, eli ne ovat ylijättiläisiä kirkkaampia ja kuuluvat luminositeettiluokkaan 0 (joskus merkitään myös Ia*). Vastaava luokka ylijättiläiselle on I. Hyperjättiläisten lämpötilat ovat 3 500–35 000 K. Niiden arvioidaan elävän noin 2 miljoonaa vuotta ennen kuin niiden polttoaine loppuu ja ne tuhoutuvat hypernovaräjähdyksessä, jolloin niiden sisin osa romahtaa ehkä mustaksi aukoksi. Tunnettuja hyperjättiläisiä ovat Eeta Carinae, Pistoolitähti ja S Doradus. Hyperjättiläiset ovat useimmin punaisia tai sinisiä. Keltaisissa hyperjättiläisissä on epävakaisuuksia, joiden takia tämä tähtityyppi on herkkä tuhoutumaan. Klassinen esimerkki keltaisesta hyperjättiläisestä on Rho Cassiopeiae. ==Katso myös== *Kirkas sininen muuttuja * Luokka:Tähtityypit
Ritva Oksanen

Ritva Annikki Oksanen (o.s. Piilikangas; s. 16. kesäkuuta 1939 Vaasa) on suomalainen näyttelijä ja laulaja. == Elämä ja ura == Ensimmäisen teatteriroolinsa Ritva Oksanen teki Jyväskylän Huoneteatterissa vuonna 1957, minkä jälkeen hänet on nähty näyttämöillä ympäri Suomea. Oksasen tulkintoja ovat olleet muun muassa Maria Callas (Mestariluokka), Marlene Dietrich, Medeia ja musiikilliset koosteohjelmat Korva elämän kyljessä ja Ei koske minua – vai koskeeko. Oksanen on tehnyt useita televisiorooleja, Elämänmenon Eila Nieminen on yksi Oksasen tunnetuimmista televisiorooleista. Muita Ritva Oksasen sarjoja televisiossa ovat olleet muun muassa Pesärikko, Kohtaamiset ja erot, Konstan Pylkkerö, Pimeän hehku, Elämän suola sekä Pieni pala jumalaa. Oksanen on myös tunnettu omista laulua, lausuttua runoutta ja proosaa sisältävistä tuotannoistaan, joista viimeisin on nimeltään Elämän sirkus. Elämän sirkuksella Oksanen juhlisti 40-vuotista taiteilijauraansa vuonna 2003. Esikoislevytyksensä Maria Isabel Oksanen teki Ossi Ahlapuron kanssa vuonna 1970. Hän oli mukana Eurovision laulukilpailun Suomen karsinnassa vuonna 1974 kappaleella Musta tango sekä Syksyn Sävelessä vuonna 1971 kappaleella Tuli mies ja vuonna 1972 kappaleella "Aikeet arvaan". Vuonna 1979 hän edusti Suomea Sopotin laulufestivaaleilla kappaleella Tuulessa soitto sousi. 1980-luvulla Oksanen teki henkilökohtaisen uskonratkaisun kärsittyään alkoholismista ja on tehnyt sen jälkeen myös hengellisiä produktioita. Hän on ollut absolutisti vuodesta 1988 lähtien. Oksanen palkittiin urastaan Pro Finlandia -mitalilla vuonna 2001, ja vuonna 2017 hänelle myönnettiin teatterineuvoksen arvonimi. == Diskografia == * Ritva Oksanen (1971) * Voiko naista näin käsitellä (1973) * Ritva Oksanen (1973) * Iitin Tiltu (1974) * Ritva Oksasen parhaita (1975, kokoelma) * Mä olen nainen (1976) * Laulanpa lapsille (1977) * Tanssitaanko (1978) * 20 suosikkia – Tuli mies (1995, kokoelma) * Tuli mies (1999, kokoelma) * Hiuksenhienosti (1999) * Ja joka yö (2002) * Elämän sirkus (2004, kokoelma) * Toinen minäni (2006) == Dubbauksia == *Prinsessa Ruusunen (1959) – Ilomieli *Prinsessa ja sammakko (2009) – Mama Odie *Coco (2018) – Abuelita ==Lähteet== == Aiheesta muualla == * * * * Ritva Oksanen: Musta tango. Esitys Suomen euroviisukarsinnasta 16.2.1974. Ylen Elävä arkisto. * Ritva Oksanen – näyttelijä ja estraditaiteilija. Miten minusta tuli minä 12.4.2006. Ylen Elävä arkisto. * Luokka:Suomalaiset näyttelijät Luokka:Suomalaiset iskelmälaulajat Luokka:Pro Finlandia -palkitut Luokka:Vuonna 1939 syntyneet Luokka:Elävät henkilöt
Suicidal Tendencies

Suicidal Tendencies () on vuonna 1980 Venicessä, Los Angelesissa perustettu skate punk/thrash/speed metal -yhtye. Suicidal Tendencies on myös vaikuttanut osittain varhaisen metalcoren kehitykseen. Yhtye sai huomiota ympäri Yhdysvaltoja jo ensilevynsä aikoihin, kun FBI puuttui levyn sanoituksiin, erityisesti ”I shot Reagan” -kappaleeseen, jonka nimi muutettiin levyn myöhemmissä painoksissa ”I shot the Devil” -muotoon. Yhtyeen epäiltiin myös sekaantuneen jengeihin, mikä aiheutti soittokiellon Los Angelesissa vuoteen 1991 saakka ja seuraavan levyn julkaisun siirtymisen vuoteen 1987. ==Diskografia== ===Studioalbumit=== * Suicidal Tendencies (1983) * Join the Army (1987) * How Will I Laugh Tomorrow... When I Can't Even Smile Today (1988) * Controlled by Hatred/Feel Like Shit... Déjá Vu (1989) * Lights, Camera, Revolution (1990) * The Art Of Rebellion (1992) * Suicidal For Life (1994) * Friends & Family (1997) * Six The Hard Way (1998) * Freedumb (1999) * Free Your Soul... And Save My Mind (2000) * Friends & Family, Vol 2 (2001) * 13 (2013) * World Gone Mad (2016) * Still Cyco Punk After All These Years (2018) ==Kokoonpano== ===Nykyinen=== * Mike ”Cyco Miko” Muir – laulu * Ben Weinman – kitara * Dean Pleasants – kitara * Jay Weinberg – rummut * Ra Diaz – basso ===Entiset jäsenet=== * Grant Estes – kitara * Louiche Mayorga – basso * Amery Smith – rummut * Rocky George – kitara * Ralph ”R.J.” Herrera – rummut * Bob Heathcote – basso * Robert Trujillo - basso * Brooks Wackerman – rummut * Josh Paul - basso * Mike Clark - kitara * Steve Bruner - basso * Ron Bruner Jr – rummut * Eric Moore - rummut * Jeff Pogan - kitara * Dave Lombardo - rummut * Greyson Nekrutman - rummut Luokka:Yhdysvaltalaiset thrash metal -yhtyeet Luokka:Yhdysvaltalaiset punkyhtyeet Luokka:Crossover thrash -yhtyeet Luokka:Skate punk -yhtyeet Luokka:Funk metal -yhtyeet Luokka:1980-luvun yhtyeet ja sooloartistit‎
LBV 1806-20

LBV 1806-20 on kirkkaimpia tunnettuja kirkkaita sinisiä muuttujia (, LBV), ja sijaitsee Jousimiehen tähdistössä. Sen todellinen kirkkaus vaihtelee 2–10 miljoonan auringon välillä. Se on 49 000–70 000 valovuoden päässä Maasta. Tämän kaksoistähden koko massa on 130 Auringon massaa. Se kuuluu samaan sarjaan Pistoolitähden ja Eta Carinaen kanssa. Tähti sijaitsee radioaaltoja säteilevässä sumussa G10.0-0.3 ja kuuluu tähtijoukkoon 1806-20, joka on W31:n osa. W31 on yksi suurimpia kirkkaita kaasusumuja Linnunradassa. W31 on HII- alue. Tähden massaksi on arvioitu jopa 150-200 auringon massaa. Teoreettiseksi tähtien massan ylärajaksi on arvioitu 120 auringon massaa. == Katso myös == * Hyperjättiläinen * S Doradus * Kirkas sininen muuttuja == Lähteet == ==Aiheesta muualla== * Luokka:Hyperjättiläistähdet Luokka:Kirkkaat siniset muuttujat
Pistoolitähti

Pistoolitähti on sininen hyperjättiläinen, joka on vuoden 2005 tilaston mukaan Linnunradan toiseksi kirkkain tähti. Se on Aurinkoa 10 miljoonaa kertaa kirkkaampi ja 100 kertaa massiivisempi. Sen halkaisija on 300–340 Rʘ. Tähti sijaitsee Jousimiehen tähtikuviossa 25 000 valovuoden päässä Maasta lähellä Linnunradan keskustaa. Tähti on tähtienvälisten kaasusumujen peitossa, eikä se tämän vuoksi näy paljain silmin. Se löydettiin Hubblen avaruusteleskoopilla 1990-luvulla infrapunataajuudella, joka läpäisee pölyn. Tähti on singonnut 4000–6000 vuotta sitten avaruuteen 10 Auringon massaa "Pistoolisumuksi", jota se valaisee. Tähden tähtituuli on 10 miljardia kertaa Auringon hiukkasvirtaa voimakkaampi. Arvioidaan, että tähden massa olisi aluksi ollut 200 Auringon massaa. Tähdellä on elinikää jäljellä noin 1–3 miljoonaa vuotta. == Katso myös == *Eeta Carinae *S Doradus == Aiheesta muualla == *Pistol Star Fact Sheet *Further details on the Pistol Star from hubblesite.org Luokka:Hyperjättiläistähdet Luokka:Kirkkaat siniset muuttujat
P Cygni

P Cygni on muuttuva tähti, jonka kirkkaudessa on tapahtunut muutoksia vuosien kuluessa. Vuonna 2005 tähden kirkkaus oli noin 4,82 ja etäisyys Maasta 5 000 - 6 000 valovuotta. Etäisyyden tarkka määritys on vaikeaa, koska tähden parallaksia ei tunneta. P Cygni on ylijättiläinen, jonka spektriluokka on B2Ia, ja se luokitellaan kirkkaaksi siniseksi muuttujaksi. Kohdetta ympäröi emissiosumu, joka on luultavasti peräisin tähdestä säteilypaineen mukana kulkeutuneesta kaasusta. Luokka:Kirkkaat siniset muuttujat
Rho Cassiopeiae

Rho Cassiopeiae (ρ Cas / ρ Cassiopeiae) on tunnetuin esimerkki hyvin harvinaisesta tähtityypistä, keltaisesta hyperjättiläisestä. Tähden kirkkaus on 550 000 kertaa suurempi kuin Auringolla, ja tähden läpimitta on noin 738 kertaa suurempi. Tähti sijaitsee 8 000 - 10 000 valovuoden päässä Maasta sen ollessa silti paljain silmin nähtävissä. Tähden normaali näennäinen magnitudi on 4,5 mikä alenee noin 6:een purkauksissa, jotka toistuvat noin 50 vuoden välein. Edellisessä purkauksessa vuonna 2001 sinkoutui tähteä ympäröivään avaruuteen 3 % tähden massasta. Suurin osa tähden ydinpolttoaineesta on tähtitieteilijöiden mukaan lopussa, ja tähti räjähtänee "pian" supernovana. Räjähdykseen voi tosin kulua miljoonakin vuotta, joka on kosmisessa mittakaavassa silmänräpäys. ==Aiheesta muualla== *Rho Cassiopeiae fact sheet Luokka:G-spektriluokan tähdet Luokka:Hyperjättiläistähdet Luokka:Puolisäännölliset muuttujat
Suicidal Tendencies (albumi)

Suicidal Tendencies on Suicidal Tendenciesin vuonna 1983 ilmestynyt esikoisalbumi. "I Shot Reaganin" nimi vaihdettiin myöhemmissä painoksissa "I Shot the Deviliin". ==Kokoonpano== * Mike Muir - laulu * Louiche Mayorga - basso * Grant Estes - kitara * Amery Smith - rummut ==Kappaleet== # (Muir) # (Muir/Mayorga) # {{kappale|I Shot the Dedil (Muir) # (Muir) # (Muir/Mayorga) # (Muir/Mayorga) # (Muir/Mayorga) # (Muir) # (Muir/Mayorga) # (Muir) # (Muir/Mayorga) # (Muir) # Possessed to Skate (Muir/George)* # Human Guinea Pig (Suicidal Tendencies)* # Two Wrongs Don't Make a Right (But They Make Me Feel a Whole Lot Better) (Muir/George)* Tähdellä merkityt kappaleet ovat uusintapainoksissa lisäkappaleina. == Lähteet == == Aiheesta muualla == * * Luokka:Vuoden 1983 esikoisalbumit Luokka:Yhdysvaltalaiset hardcore punk -albumit Luokka:Skate punk -albumit Luokka:Funk metal -albumit
Oilers

Oilers viittaa seuraaviin asioihin: * Cape Breton Oilers, Kanadassa 1988–1996 toiminut jalkapalloseura * Edmonton Oilers, NHL-jääkiekkojoukkue * Esport Oilers, suomalainen salibandyseura * Hydraulic Oilers, suomalainen jääkiekkojoukkue * Pietarinkadun Oilers, suomalainen hyväntekeväisyysotteluita pelaava jääkiekkojoukkue * Pietarinkadun Oilers Go Go, Radio Mafian ja YleX:n ohjelma. * Stavanger Oilers, norjalainen jääkiekkojoukkue * Tennessee Oilers, yhdysvaltalaisen amerikkalaisen jalkapallon seura Tennessee Titansin entinen nimi * Tulsa Oilers, yhdysvaltalainen jääkiekkoseura.
Verjnuarmu

Verjnuarmu (savon murretta, kirjakielellä ”verinaarmu”) oli suomalainen savon murteella laulava metalliyhtye. Verjnuarmun musiikki on pääasiassa folk metalia ja death metalia, mutta mukana on vaikutteita muistakin metallin tyylilajeista, kuten black metalista. Yhtye itse kutsuu musiikkiaan savometalliksi. Verjnuarmu käyttää esiintyessään maskeja ja esiintymisasuja. Yhtyeen ensimmäinen neljän kappaleen mini-CD Verjnuarmu julkaistiin omakustanteena vuonna 2002. Sen jälkeen ovat ilmestyneet EP:t Verta, voemoo ja viitakkeita (2002) ja Laalavat jouset (2004). Yhtyeen ensimmäinen single Kurjuuvven valssi ilmestyi 26. lokakuuta 2005. Yhtyeen ensimmäinen albumi, Muanpiällinen helevetti, kävi Suomen virallisen albumilistan sijalla 7. Vuoden 2007 joulukuussa Verjnuarmu lopetti yhteistyönsä Universal Musicin kanssa ja ryhtyi etsimään uutta levy-yhtiötä.Verjnuarmu.net Universal Musicilla olisi ollut optio yhtyeen toiseen levyyn, mutteivät sitä halunneet käyttää, sillä heistä toisessa levyssä ei ollut tarpeeksi kaupallista potentiaalia. Maaliskuussa yhtye kertoi löytäneensä uuden levy-yhtiön, tamperelaisen Dynamic Arts Recordsin.Savon Sanomat 28.3.2008 Yhtye julkaisi toisen studioalbuminsa Ruatokansan uamunkoetto 14. toukokuuta 2008. 21\. heinäkuuta 2008 yhtye ilmoitti, että perustajajäsen ja kitaristi Savon Surma poistuu yhtyeestä ja keskittyy tulevaisuudessa dark metal -yhtye Chaosweaveriin, jossa hän soittaa kitaraa taiteilijanimellä Albert von Fleischer. Hänen paikkansa yhtyeessä otti taiteilijanimeä Ruato käyttävä kitaristi. 16\. lokakuuta 2009 yhtye ilmoitti, että kitaristi Ruato on jättänyt yhtyeen. Hänen paikkansa korvasi taiteilijanimellä Tervapiru esiintyvä kitaristi. 1\. maaliskuuta 2011 yhtye ilmoitti erottaneensa toisen kitaristinsa, Viitakemiehen. Erottamisen syyt olivat bändin ja Viitakemiehen välejä jo pitkään vaivanneet taiteelliset erimielisyydet, jotka alkoivat olla este yhtyeen kehitykselle ja koko tulevaisuudelle. Yhtye julkaisi 30.10.2015 neljännen studioalbuminsa nimeltä 1808. Albumi on teemalevy, jonka kappaleet kertovat Savon alueella käydyistä Suomen sodan taisteluista. Verjnuarmu ilmoitti 15. elokuuta 2018 lopettavansa toimintansa yhtyeen perustajajäsenen, taiteilijanimellä Musta Savo esiintyneen Janne Rissasen kuoltua pitkäaikaiseen sairauteen. ==Jäsenet== * Puijon Perkele (Tuomas Koponen) – pahhuuvven sanansuattaja (laulu)(koskettimet) * Tervapiru (Topi Pitkänen) – kuuven kielen surmansoennut (kitara) * Woema – syvvyyksien jylinä (bassokitara) ===Entiset jäsenet=== * Savon Surma (Petteri Ruotsalainen) – surmakitara ja kuolonkorina (kitara ja murinalaulu, kahdella ensimmäisellä demolla myös basso ja koskettimet) * Ruato – kitara * Viitakemies (Tarmo Luostarinen) – murhakitara (kitara) * Musta Savo – tuomijopäevän tahinhakkuu ja kuolonkorina (rummut ja murinalaulu) == Diskografia == === Studioalbumit === * * * * * === Demot === * * * === Singlet === * ”Kurjuuvven valssi” (2005) * ”Itkuvirsj’” (2006) * ”Kuvajaenen” (2010) * ”Turja” (2010) * ”Lentävä kalakukko” (2012) === Musiikkivideot === * * * ==Lähteet== Luokka:Suomalaiset death metal -yhtyeet Luokka:Seulonnan keskeiset artikkelit
Perspektiivittömien kylien likvidointi

Perspektiivittömien kylien likvidointi oli pakkosiirto 1950–1960-luvun vaihteessa Neuvostoliitossa, jossa ”perspektiivittömiksi” eli kehityskelvottomiksi nähdyt maaseudun kylät autioitettiin ja niiden asukkaat joutuivat siirtymään suurempiin keskuskyliin. Tämä toteutettiin yhdistämällä kolhooseja suuremmiksi kokonaisuuksiksi tai muuttamalla niitä sovhooseiksi, lakkauttamalla kylien kaupat ja muut palvelut ja polttamalla kokonaisia kyliä. Likvidointitoimien taustalla oli Neuvostoliiton maatalouden epäonnistunut kollektivisointi, joka oli muun muassa johtanut nälänhätään 1930-luvulla. Toimilla pyrittiin luomaan tehokkaita maatalousyksiköitä, joilla saavutettaisiin Yhdysvaltojen etumatka maataloudessa, ja vähentämään kaupunkien ja maaseudun elintasoeroja. Toimet eivät kuitenkaan onnistuneet tehostamaan Neuvostoliiton maataloutta toivotulla tavalla. Karjalassa likvidointitoimet heikensivät paikallisia murteita ja kulttuuria, kun karjalaiset sulautuivat keskuskylissä venäläiseen ja muuhun väestöön. ==Katso myös== * Luettelo Karjalan tasavallan entisistä kylistä == Lähteet == Luokka:Venäjän entiset kylät Luokka:Poliittinen sorto Neuvostoliitossa
Luettelo suurimmista tähdistä

Luettelo suurimmista tunnetuista tähdistä halkaisijan mukaan. Mittayksikkönä on Auringon säde, joka on päiväntasaajalla noin 696 000 kilometriä. Suurimmat tähdet Tähden nimi Säde (Aurinko = 1) Stephenson 2-18 2150< UY Scuti ≈1700 http://www.newscientist.com/article/dn25207-largest-ever-yellow-star- is-1300-times-bigger-than-sun.html#.U8ui3WeKCUk NML Cygni ≈1650 http://www.liveleak.com/view?i=8de_1383945414 WOH G64 1540 Westerlund 1-26 1530-2544 VX Sagittarii 1520 KY Cygni 1420 VY Canis Majoris 1420 VV Cephei A 1050–1900 HR 5171 A ≈1300 AH Scorpii 1287 RW Cephei 1260 Mu Cephei (Herschelin "Granaattitähti") 1260 BI Cygni 1240 V354 Cephei 690-1520 S Persei 1230 PZ Cassiopeiae 1190 BC Cygni 1140 RT Carinae 1090 V396 Centauri 1070 CK Carinae 1060 V1749 Cygni 620-1040 KW Sagittarii 1009 RS Persei 1000 NR Vulpeculae 980 RW Cygni 980 Betelgeuse (Alfa Orionis) 950-1200 GCIRS 7 960 Antares A (Alfa Scorpii A) 883 V602 Carinae 860 TZ Cassiopeiae 800 IX Carinae 790 SU Persei 780 TV Geminorum 770 V355 Cepheus 300-770 V382 Carinae 700 Muita tunnettuja tähtiä S Doradus 550 Rho Cassiopeiae 450 Mira A (Omikron Ceti) 400 Eta Carinae 400 Pistoolitähti 340 Y Canum Venaticorum (La Superba) 300 Deneb (Alfa Cygni) 220 LBV 1806-20 200 Rigel (Beta Orionis) 70 Canopus (Alfa Carinae) 65 Aldebaran (Alfa Tauri) 43 == Aiheesta muualla == * BBC News - Three largest stars identified * Slashdot - Three Largest Stars Identified ==Lähteet== Suurimmista tähdistä Suurimmat tähdet
Mäntsälä-lehti

Paikallislehti Mäntsälä (perustettu 1972) oli Mäntsälässä ja sen lähikunnissa Pornaisissa, Pukkilassa ja Askolassa ilmestynyt sanomalehti. Lehden perustivat Alisa ja Reijo AlankoSipoon Sanomat 3.11.2010 . Se ilmestyi kaksi kertaa viikossa, maanantaisin ja perjantaisin. Lehden levikki laski tasaisesti 1990-luvulta lähtien noin 6 000:sta loppuaikojensa 3 700 kappaleeseen. Lehti siirtyi 1.12.2010 Suomen Lehtiyhtymä- konsernin omistukseen. Samalla konsernilla oli paikkakunnalla jo toinen ilmaisjakeluna jaettava Mäntsälän Viikkouutiset. Mäntsälä-lehdestä löytyivät mäntsäläläiset tapahtumat, paljon tietoa palvelutarjonnasta sekä mm. "Lukijain palsta". Lisäksi säännöllisesti ilmestyi teemanumeroita mm. autoilusta ja asunnoista. Mäntsälä-lehti oli ainoa tilattava paikallislehti paikkakunnalla. Se lakkautettiin 2013, samoin oli lakkautettu ilmaislehti Mäntsälän Viikkouutiset. Jäljelle jäi Suomen Lehtiyhtymän ESS-konsernilta ostama Mäntsälän Uutiset. Siinä vaiheessa kaikki kolme olivat Suomen Lehtiyhtymän omistuksessa. == Lähteet == Luokka:Ilmestymästä lakanneet suomalaiset sanomalehdet Luokka:Mäntsälän historia Luokka:Pornaisten historia Luokka:Pukkila Luokka:Askola
Luettelo raskaimmista tähdistä

Luettelossa raskaimmistä tähdistä on tähtiä, joiden arvioitu massa on 25 Auringon verran tai enemmän. Tähden nimi Massa (Aurinko = 1) R136a1 265–320 WR 101e 150–160 HD 269810 150 WR 102ka 150 LBV 1806-20 130–200 HD 93129 A + B A=120–127, B=80 HD 93250 118 NGC 3603-A1 A=116, B=+89 Eeta Carinae 90-100 Arches cluster Monta tähteä, 100–130 Pismis 24-1A A + B A=100–120 Pismis 24-1B 100 Hineliun 100 Cygnus OB2-12 92 WR20 a + b A=83, B=82 Pistoolitähti 80–150 Melnick 42 80–100 HD 97950 80 Sk-71 51 80 R 126 70 M33 X-7:n kumppani 70 LY Aurigae 64 LH54-425 A + B A=62, B=37 S Doradus +60 Var 83 M33:ssa 60–85 Sher 25 NGC 3603:ssa 60 Zeta Scorpii 60 Zeta Puppis 59 WR22 55–74 Plaskett A + B A=43, B=51 AG Carinae 50 WR102c 45–55 IRS-8 44,5 HD 5980 A + B A=40–62, B=30 DL Crucis 40–50 Epsilon Orionis 40 HD 148937 40 IRAS 05423-7120 40 Rho Cassiopeiae 40 RW Cephei 40 Theta1 Orionis C 40 Xi Persei 40 V382 Carinae 39 NGC300 X-1:n kumppani 38 Cluster R136a 12 tähteä, kaikki 37–76 Chi2 Orionis 35–40 IC10 X-1:n kumppani 35 Nu Aquilae 30-45 VY Canis Majoris 30–40 19 Cephei 30–35 Gamma Velorum A 30 P Cygni 30 R 66 30 Eta Canis Majoris 30 Zeta Orionis 28 IRS 15 26 VV Cephei 25–40 Alpha Camelopardalis 25–30 6 Cassiopeiae 25 EZ Canis Majoris 25 KY Cygni 25 Mu Cephei 25 V509 Cassiopeiae 25 NGC 7538 S 20–40 S Monocerotis A 18–30 WR47 8–48 ==Katso myös== * Luettelo kevyimmistä tähdistä ==Aiheesta muualla== * Hubble Weighs In On The Heaviest Stars In The Galaxy ==Lähteet== Luokka:Luettelot tähdistä